Die Tuishuise & Victoria Manor | LekkeSlaap
Die Tuishuise is in die hartjie van Cradock in die Oos-Kaap geleë. Die Tuishuise is pragtig opgeknapte Victoriaanse Karoostyl-gastehuise in die historiese Markstraat wat na Victoria Manor lei, 'n deftige hotel uit die jaar 1848. Antieke meubels skep elegante ruimtes in die kothuise en weerspieël die leefstyl van die Engelse en Duitse setlaars.
Die Tuishuise se losstaande eenhede wissel van eenhede met slaapplek vir 2 tot 6 gaste en het elkeen 1, 2 of 3 slaapkamers met dubbel- of enkelbeddens en 1 of 2 badkamers met 'n stort, bad, wasbak en 'n toilet elk. Die eenhede het ook elkeen 'n kombuisie met 'n yskassie, mikrogolfoond, 'n tweeplaatstoof en koffie- en teemaakgeriewe. Die Tuishuis met slaapplek vir 4 gaste het 2 badkamers waarvan 1 'n inrolstort met handrelings het.
Die Victoria Manor Hotel op die hoek van Markstraat bied lieflike en suite-kamers, 'n eetarea en konferensiegeriewe. Om by die hotel te eet, is 'n plattelandse affêre en gaste kan aan tradisionele Karoo-disse smul. Aandetes word by kerslig bedien.
Daar is ook 'n gemeenskaplike plonspoel, eetgeriewe vir alle maaltye en veilige parkeerplek op die perseel. Van die eenhede is troeteldiervriendelik, maar gaste moet asb. vooraf navraag daaroor doen sodat die korrekte eenheid bespreek kan word.
Die Karoo Comfort Zone, 'n gesondheid- en skoonheidsentrum, bied masserings en is die ideale plek om te ontspan. Al die behandelings word deur ervare terapeute gedoen.
Die Tuishuise & Victoria Manor maak voorsiening vir spesiale geleenthede, soos troues en kombuistees.